**Linnuviktoriini tulemused 2015**

Tallinna Linnuklubi sünnipäeva puhul toimunud traditsioonilisel **linnuviktoriinil**, 11.12.2015 Kullos, osales 16 võistkonda Tallinna üheteistkümnest koolist.Viieliikmelised võistkonnad vastasid küsimustele, mis olid koostatud ajakirjades „Loodusesõber“ ja „Eesti Loodus“ 2015.a. ilmunud linnuteemaliste artiklite ja piltide põhjal.

Kohtunikena tegutsesid Tallinna Linnuklubi liikmed.Küsimused koostas L.Metsaorg ja linnupildid tundmiseks valis M.Uustal. Vastuseid hindasid T.Perm, P.Kibe, K.Peterson ja H.Kuusiku.Ettekande 2016.a. aasta lindude tihaste teemal tegi Margus Ots.

**Linnuviktoriini tulemused on järgmised:**

**1**.**Põhikooli võistkonnad** (osales 14 võistkonda), kellest esikohtadele tulid :

**I koht –** Tallinna Prantsuse Lütseum (õpetaja Marje Väli);

**II koht** – Tallinna 21. Kool (õpetaja Riina Otsus);

**III koht**- Tallinna Gustav Adolfi Gümnaasium (õpetaja Helina Reino);

**2.Gümnaasiumi võistkonnad** (osales 2 võistkonda), kelle tulemused on järgmised:

**I koht** – Tallinna 32.Keskkool (õpetaja Krista Kiisler) ;

**II koht** –Tallinna Gustav Adolfi Gümnaasium (õpetaja Helina Reino).

Parimad võistkonnad said tunnustuseks 2016.aasta linnukalendri. Eraldi märgiti ära vene õppekeelega koolid, kes olid saatnud osalema oma võistkonnad, nagu Tallinna 53.keskkool ja Tallinna Mustamäe Humanitaargümnaasium.

Kõik võistlusel osalenud õpilased kutsutakse tasuta väljasõidule ühel päeval kesktalvise veelinnuloenduse perioodil (kesksed loenduspäevad on 16.ja 17.01.16).Pakume, et see kuupäev võiks olla reede, 15.jaanuar 2016.a.Täpsem info edastatakse õpetajatele jaanuaris 2016.

Soovitame viia läbi sarnase linnuviktoriini ka teistele õpilastele koolis.Vastavad küsimused ja vastused on lisatud käesolevale kirjale.

Tänu ja lugupidamisega linnuviktoriini ettevalmistanud õpetajatele ,

Linda Metsaorg , Tallinna Linnuklubi